Mügeln

Mügeln is in stêd en gemeente yn 'e Landkreis Noardsaksen yn Dútslân. De gemeente hat 5.719 ynwenners. Mügeln hat in skiednis dy't weromgiet nei de midsiuwen. De stêd waard al yn 984 foar it earst neamd en krige yn 1325 stedsrjochten. Iuwenlang wie de stêd de simmerresidinsje fan 'e biskoppen fan Meißen, dy't residearren op it ymposante Slot Ruhethal (boud yn 1261) dat krekt bûten it sintrum stiet. Op it wapen stiet de hillige Donatus fan Arezzo, de beskermhillige fan it bisdom Meißen. Mügeln is bekend fanwegen it grutste smelspoarnetwurk fan Jeropa dat hjir lei. De histoaryske trein wurdt de Wilder Robert neamd en rydt noch altyd as museumspoarline tusken Oschatz, Mügeln en Glossen. It stasjon fan Mügeln wie yn syn bêste tiid ien fan 'e grutste smelspoarstasjons fan it hiele kontinint. Troch weryndielings, benammen de fúzje mei Sornzig-Ablaß yn 2011, heart der in grut plattelânsgebiet by de stêd. Mügeln bestiet no út de stêd sels mei noch 26 omlizzende lytse doarpen en delsettings. Gemeenteyndieling Ofbylden